અમેરિકાના કલ્ચરના કેટલાક પ્રોબ્લેમ છે. અમેરિકન લોકોને પેઇન સહન નથી કરવું. સામાન્ય માથું દુખે તે પણ અમેરિકનને ચાલે નહીં. દુખાવો મટાડવા ભારતીયો પણ અફીલ લે અને કશી જ સગવડ વિના રહેતા બાવાઓ ગાંજો પીધા કરે તે પણ મસ્તીમાં રહેવા. પણ અહીં ફરક છે. ભારતીયો નાનામોટા દુખાવાને ગણકારતા નથી. હાથમાં, પગમાં, કમરમાં દુખાવો થતો હોય તો સહન કર્યા કરે. પીડા સહન કરવાની વૃત્તિ આપણામાં છે. પીડાને આપણે કર્મનો હિસ્સો ગણીએ છીએ. પીડા માંડી હશે ભાઇ… એમ આપણે કહીએ છીએ. અમેરિકનો પ્રારબદ્ધવાદી કે કર્મવાદી નથી. તેને લાગે છે કે પેઇનકિલર હાજર હોય અને પીડાતા રહેવું તે મૂર્ખામી છે.